Kannettavan tietokoneen SODIMM-muistimoduuli
**DIMM** (lyhenne sanoista *Dual In-line Memory Module*) on tietokoneissa käytettävä muistimoduuli, jossa väylän leveys on 64 bittiä ja kortin reunaliittimet ovat molemmin puolin piirilevyä. 

DDR SDRAM DIMM-muistimoduuli
DIMM-muistimoduleja on ainakin seuraavia tyyppejä:

* 72-nastainen SO-DIMM
* 144-nastainen SO-DIMM
* 168-nastainen FPM, EDO ja SDRAM
* 184-nastainen DDR SDRAM
* 240-nastainen DDR2 SDRAM

Puskuroidut tyypit
------------------

Perinteinen tietokoneen muisti on puskuroimalla moduulilla (*unbuffered DIMM*, UDIMM), jossa suorittimessa oleva muistiohjain osoittaa jokaista yksittäistä DRAM-piiriä yksitellen ja rinnakkain. Jokainen väylällä oleva piiri aiheuttaa väylälle sähköistä kuormaa ja rajoittaa nopeuksia, jonka myötä väylällä olevien piirien määrä on rajallinen.

RDIMM (*Registered DIMM*) sisältää rekisterin, joka puskuroi osoite- ja komentosignaalin. Suorittimen muistiohjain osoittaa rekisteriin sen sijaan, että se osoittaisi DRAM-piirejä suoraan ja väylälle voi sijoittaa enemmän muistia.

LRDIMM (*Load Reduced DIMM*) korvaa rekisterin muistipuskurilla, joka sisältää osoite-, komento- ja datasignaalit.

FB-DIMM (*Fully Buffered DIMM*) viittaa muistimoduuliin, jossa kahden pisteen välinen (point-to-point, p2p) suora yhteys muistohjaimen ja puskuripiirin (AMB) välillä. Ohjain lähettää komentoja ja saa dataa ja tilatietoja pakettimaisessa liikenteessä *kehyksissä* (*frame*). DIMM-moduulilla oleva AMB purkaa komennot ja ohjaa DRAM-piiriä muistiohjaimen sijaan. Ratkaisun tavoitteena on parempi skaalautuvuus, mutta haittapuolena voi olla merkittävästi suurempi latenssi.
Tavalliseen DIMM-moduuliin verrattuna FB-DIMM mahdollistaa vähemmän johtimia ja vähemmän kerroksia piirilevyllä, ja vähemmän pinnejä muistimoduulilla. Lisäksi johtimet voivat olla eri pituisia koska puskurointi odottaa kaiken tiedon siirtämistä. Nämä erot yksinkertastavat suunnittelua ja valmistusta.

SO-DIMM
-------

**SO-DIMM**, **SODIMM**, lyhenne sanoista *Small Outline Dual In-line Memory Module*, on pienempi variaatio DIMM-moduuleista. SO-DIMM on käytössä mm. kannettavissa sekä mini-ITX tietokoneissa.

CDIMM
-----

Centaur DIMM (CDIMM) on IBM:n Power8-suorittimien kanssa käytettävä muistimoduuli, jossa puskuripiirit ovat muistimoduuleilla integroituna suorittimen sijaan.

MRDIMM
------

MRDIMM (*multi-ranked buffered DIMM*) on esitelty ehdotus tulevalle standardille, joka korvaisi DIMM-moduulit palvelimissa. MRDIMMin on tarkoitus tuplata kaistanleveys DDR5 DIMM -moduuleihin verrattuna. AMD tukee JEDECin ehdotusta MRDIMM-standardille. Intel panostaa vastaavaan MCRDIMM (*Multiplexer Combined Ranks*) vaihtoehtoon ja AMD on esitellyt myös HBDIMM-vaihtoehtoa.

Micro-DIMM ja Mini-DIMM
-----------------------

Micro-DIMM on kannettaviin laitteisiin suunnattu moduuli, jossa on sama muistitiheys kuin SO-DIMMillä, mutta vie vähemmän tilaa. Micro-DIMM on esitelty vain DDR2-muisteille.

Mini-DIMM on eräs muoto, jossa on enemmän virta- ja maadoituspinnejä verrattuna SO-DIMMiin.

Lähteet
-------

1. 1 2 3  Johan De Gelas: LRDIMMs, RDIMMs, and Supermicro's Latest Twin *anandtech.com*.  3.8.2012. Viitattu 16.12.2023. (englanniksi)
2. 1 2  Bruce Jacob & Spencer W. Ng & David T. Wang: *Memory Systems: Cache, DRAM, Disk*, s. 418. Morgan Kaufmann, 2008. ISBN 978-0-12-379751-3.
3. ↑  Bruce Jacob & Spencer W. Ng & David T. Wang: *Memory Systems: Cache, DRAM, Disk*, s. 520–522. Morgan Kaufmann, 2008. ISBN 978-0-12-379751-3.
4. ↑  Charlie Demerjian: There's magic in the Intel FB-DIMM old buffer  6.4.2004.  Arkistoitu. Viitattu 16.12.2023. (englanniksi)
5. ↑  IBM Brings DDR4 Memory To Bear On Power Systems IT Jungle. Viitattu 4.10.2017.
6. ↑  Zhiye Liu: AMD and JEDEC Develop DDR5 MRDIMMs With Speeds Up To 17,600 MT/s *tomshardware.com*.  2.4.2023. Viitattu 14.12.2023. (englanniksi)
7. ↑  Micro-DIMM (PDF) *mouser.com*.  huhtikuu 2007. Viitattu 14.12.2023. (englanniksi)
8. ↑  RAM Sizes: DIMM VS. SODIMM VS. MicroDIMM *itechtics.com*. Viitattu 4.1.2023. (englanniksi)
9. ↑  Anton Shilov: SMART Modular Reveals 32 GB DDR4-3200 Low Profile Mini-DIMMs for Extreme Environments *anandtech.com*.  14.2.2020. Viitattu 14.12.2023. (englanniksi)
10. ↑  Mini-DIMM (PDF) *mouser.com*. Viitattu 14.12.2023. (englanniksi)

Aiheesta muualla
----------------

* Kuvia tai muita tiedostoja aiheesta **DIMM** Wikimedia Commonsissa

Kirjallisuutta
--------------

* Lähteinen, Olavi; Pietikäinen, Ville; Kosonen, Harri: *Uusi PC-tekniikan käsikirja*, s. 251–268. 6. painos. Helsinki Media Erikoislehdet, 2000 (1997). ISBN 951-832-015-9.

Muistimoduulit

* CAMM
* DIMM
	+ SO-DIMM
	+ CDIMM
* DIP
* RIMM
* SIMM
* SIPP